18. 3. 86 De Europæiske Fællesskabers Tidende Nr. C 63/1 
I 
(Meddelelser) 
RÅDET 
RÅDETS RESOLUTION 
af 6. marts 1986 
om et handlingsprogram for det europæiske miljøår (1987) 
(86/C 63/01) 
RÅDET FOR DE EUROPÆISKE FÆLLESSKABER — 
som henviser til traktaten om oprettelse af Det europæi­
ske økonomiske Fællesskab, 
som henviser til udkast fra Kommissionen, og 
som tager følgende i betragtning: 
Miljøbeskyttelsen bør være et endnu vigtigere aspekt af 
Fællesskabets og medlemsstaternes forskellige politikker, 
herunder navnlig den økonomiske politik samt industri-, 
landbrugs- og socialpolitikken; den vil således kunne bi­
drage til økonomisk vækst og medvirke til jobskabelse; 
Det europæiske Råd anmodede den 29. og 30. marts 
1985 om, at der i de kommende år gøres betydelige 
fremskridt med hensyn til Fællesskabets bestræbelser på 
at beskytte Europas og den øvrige verdens miljø; Det eu­
ropæiske Råd udpegede derfor 1987 til »det europæiske 
miljøår«; 
sådanne fremskridt kræver aktiv støtte, ikke blot fra re­
geringer og parlamenter, men også fra hele samfundet og 
samtlige borgere; i det europæiske miljøår vil det være hensigtsmæssigt at 
tilrettelægge og fremme et program af begivenheder og 
aktiviteter, der navnlig har til formål at gøre offentlighe­
den mere bevidst med hensyn til beskyttelse og forbed­
ring af miljøet — 
STØTTER målsætningerne og hovedlinjerne for hand­
lingsprogrammet for det euroæiske miljøår (marts 1987 
til marts 1988), således som defineret i bilaget til denne 
resolution; 
TAGER TIL EFTERRETNING, at programmet finansieres 
i henhold til bestemmelserne i bilaget til denne resolu­
tion; 
NOTERER SIG, at Kommissionen vil træffe passende for­
anstaltninger med henblik på gennemførelsen af pro­
grammet, navnlig for så vidt angår samordningen; 
OPFORDRER vedkommende instanser i medlemsstaterne 
til at træffe passende foranstaltninger med henblik på 
gennemførelsen af programmet; 
ANMODER Kommissionen om regelmæssigt at under­
rette det om arbejdets gang og om at forelægge det og 
Europa-Parlamentet en endelig rapport om gennemførel­
sen af programmet. 
BILAG 
HANDLINGSPROGRAM FOR DET EUROPÆISKE MILJØÅR 
(marts 1987 til marts 1988) 
I. MÅLSÆTNINGER 
Det europæiske miljøår har til formål: 
— at bevidstgøre alle borgere i Fællesskabet om miljøbeskyttelsens betydning og at gennemføre kon­
krete miljøbeskyttelsesforanstaltninger, der kan tjene som eksempler; 
— at fremme en større hensyntagen til og integration af miljøbeskyttelsespolitikken i Fællesskabets og 
medlemsstaternes øvrige politikker, herunder navnlig den økonomiske og sociale politik samt indu­
stri- og landbrugspolitikken; 
— at understrege miljøpolitikkens europæiske dimension; 
at vise de hidtidige fremskridt og resultater som følge af Fællesskabets miljøpolitik siden dennes 
udarbejdelse. 
Nr. C 63/2 De Europæiske Fællesskabers Tidende 18.3.86 
II. FORANSTALTNINGER, DER SKAL INDLEDES 
Set i et fællesskabsperspektiv og med henblik på at virkeliggøre de i del I omhandlede målsætninger 
iværksættes følgende foranstaltninger i samarbejde med medlemsstaternes nationale udvalg: 
1. Almindelige bevidstgørende foranstaltninger 
Fællesskabet iværksætter bevidstgørende foranstaltninger, så vidt muligt omkring et begrænset antal 
hovedemner, og med sigte på samfundets forskellige sektorer, herunder navnlig uddannelses-, viden­
skabs- og industrikredse samt nationale, regionale og lokale instanser. 
Disse foranstaltninger skal bl.a. omfatte oplysningskampagner i de forskellige medier (TV, radio, 
film, den skrevne presse) og andre steder (f.eks. skoler og kulturcentre), samt konferencer, uddelin­
ger af priser og oplysningsmateriale. 
2. Pilotprojekter vedrørende miljøbeskyttelse, der kan tjene som eksempler 
Fællesskabet støtter medlemsstaternes gennemførelse af konkrete projekter, der kan tjene som ek­
sempler og modeller, inden for miljøbeskyttelse, rational forvaltning af naturressourcerne og udvik­
ling af ny teknologi. 
3. Pilotprojekter til forbedring af overvågningen af miljøets kvalitet 
Fællesskabet støtter projekter, der kan tjene som eksempler, og som tager sigte på at forbedre over­
vågningen af miljøets kvalitet i medlemsstaterne og på at fastslå, om Fællesskabets miljøpolitiske 
målsætninger er ved at blive opfyldt. Disse foranstaltninger drejer sig navnlig om uddannelse af og 
udstyr til personalet. 
III. TILRETTELÆGGELSE 
Det europæiske miljøår tilrettelægges med hjælp fra følgende udvalg mv.: 
1. Æreskomiteen 
Denne sammensættes af fremtrædende personer, der er kendt i medlemsstaterne for deres engage­
ment i miljøbeskyttelsesspørgsmål. 
2. Den rådgivende styringsgruppe 
Styringsgruppen, hvis formandskab varetages af Kommissionen, sammensættes af formændene for 
de nationale udvalg samt af personer, der repræsenterer de berørte kredse. 
Styringsgruppen varetager den overordnede samordning af programmet og sørger for, at der er 
sammenhæng mellem samtlige de i del II omhandlede foranstaltninger, der skal gennemføres. 
3. De nationale udvalg 
I hver medlemsstat nedsættes et udvalg bestående af repræsentanter for de forskellige kredse, der 
berøres af miljøbeskyttelse. Det er hvert udvalgs hovedopgave at give ideer til, yde støtte til og 
gennemføre de nationale foranstaltninger, der i forbindelse med det europæiske miljøår tilrettelæg­
ges på det pågældende lands område. 
Disse udvalg kan endvidere indsamle og forvalte de private eler offentlige midler, der stilles til 
rådighed af forskellige kredse og organisationer. 
De nationale udvalg skal navnlig udpege de i del II omhandlede foranstaltninger, hvortil der kan 
ydes fællesskabsstøtte, og foreslå relevante arrangementer, begivenheder eller aktiviteter inden for 
rammerne af det europæiske miljøår. 
IV. FINANSIERING 
Handlingsprogrammet, som afsluttes i marts 1988, skal på fællesskabsniveau finansieres over De euro­
pæiske Fællesskabers almindelige budget. 
Der vil i den anledning, 
— for så vidt angår de aktioner, der er omhandlet i del II, nr. 1, ske finansiering over bevillingerne i 
artikel 666 i De europæiske Fællesskabers almindelige budget; 
— for så vidt angår de pilotprojekter, der er omhandlet i del II, nr. 2 og 3, blive indkaldt bidrag fra de 
forskellige fonde, som Fællesskabet allerede råder over (f.eks. Den europæiske fond for Regional­
udvikling, Den europæiske Socialfond og Den europæiske udviklings- og garantifond for Landbru­
get, udviklingssektionen); anvendelsen af bevillinger fra disse fonde vil ske i overensstemmelse med 
de bestemmelser, der er fastsat for disse fonde.